钦定古今图书集成/明伦汇编/闺媛典/第071卷 > 王氏女
## 钦定古今图书集成/明伦汇编/闺媛典/第071卷 > 王氏女

按《和州志》：王氏女，西十都人。幼许字黄孝廉孙景茂。
逾数年，景茂贫且疾，女父因背前盟，私许富室杨姓。
及杨纳采，女从嫂方氏贺曰：“姑喜矣。”女曰：“有一女而
二许者乎？”方曰：“不闻黄子贫且疾耶？”女曰：“命也，贫病
何憾？”自是却饮食，父母曲谕之，若罔闻也。景茂亦质
其事于郡太守，女泣谓母曰：“女思今日庭质，洵难为”
辞。先本以女许黄，而欲女曰：“无之其如女心何？”后以
女许杨氏，而女遽曰：“无之其如父母何？”遂绝粒不起，
家人日夜守，不得死。一日忽起曰：“死亦良难。”且自进
粥，手澣所著衣，仍同母宿。母喜，即不深防。夜半，乃潜
起觅缳，不可得，偶获一盒络，遂经死。